CALLITRICHINEAE: CALLITRICHE. 



longitudinales ordinatae in transversis internodiorum , praesertim 

 juvenilium, sectionibus regulariter et in strata concentrica et in 

 radios peripheriam versus latiores et ibi in cellulas sensim plures 

 fissos dispositae reperiuntur. In internodiis adolescentibus hie 

 ordo cellulis a se invicem secedentibus meatusque aeriferos inter 

 se .relinquentibus paulatim turbatur ; tandem pluribus meatibus 

 radialiter confluentibus in iis CallitricMs, quarum caules cylin- 

 drici sunt, lacunae aeriferae ampliores nascuntur, cellularum corti- 

 calium stratis singulis radialibus separatae ; in illis antera, quarum 

 internodia compressa sunt, corticis partes binae oppositae, dia- 

 metro longiori respondentes , lacunis satis spatiosis e cellularum 

 aliquot disruptione prodeuntibus excavantur (v. fig. 2.)- Interea 

 et in nodis tela corticis parenchymatosa meatibus aereis solum- 

 modo angustis pervaditur, et vel in internodiis duorum stratorum 

 cellulae arete cohaerent: extremi, epidermidi proximi, et intimi 

 corpus fibrovasale attingentis. Hoc stratum intimum peculiari 

 cellularum forma insigne, quarum parietes tangentiales interior 

 et exterior plani, radiales vero et horizontals (inferior et su- 

 perior) subtiliter et eleganter undulati, simul modice incrassati 

 firmiter inter se conjunguntur, vaginam s. d. tutelarem constituit, 

 quae corpus fibrovasale includit processusque vaginales in ra- 

 mulos e nodis orientes emittit; praeterea majore amyli copia 

 omni tempore, vel postquam ceterae corticis cellulae fere vel 

 prorsus exhaustae sunt, repletum est. 



Epidermis caulem obtegens e cellulis satis elongatis, illis 

 stratorum externorum corticis angustioribus et numerosioribus, pa- 

 rietibus obliquis sibi invicem superpositis formatur stomatumque 

 et pilorum stellatorum, quos postea commemorabimus, numero 

 plerumque modico instructa est. 



De foliis. 



Quum de phyllotaxi jam antea breviter actum sit, restat ut 

 formam et structuram foliorum breviter adumbremus. Forma in 

 CallitricMs terrestribus (ut C. deflexd) satis constans, obovata 

 vel obovato - lanceolata , basi angustata nunc breviore nunc in 

 quandam petioli similitudinem producta, apice rotundato, vix trun- 

 cato, in speciebus amphibiis contra valde variabilis et vegetandi 

 modo subjecta reperitur. In his folia sub aqua evoluta genera- 

 liter longiora et angustiora, saepe elongato-linearia , basi tamen 

 nunquam latiora quam versus apicem, ea contra, quae in super- 

 ficie aquae in rosulas congesta expanduntur, breviora et latiora, 

 plerumque obovata, postea quum internodiis in longitudinem ex- 

 tensis submerguntur et ipsa modice elongata, omnia autem apice 

 plus minusve distincte truncata, saepe incisura semilunari vel 

 semicirculari emarginata, cellulis et parenchymatosis et epider- 

 micis secundum hujus incisurae margines aliquantum dilatatis, ob- 

 servantur. Nervorum in foliis dispositio tam insignis est, ut una 

 hac nota Callitriches folium dignoscas: nervus primarius, qui 

 folium percurrit et paulo infra apicem ejus definitur, vasa quibus 

 instructus est flabelluli instar expandit; basi singulos utrinque 

 nervos secundarios emittit qui arcu descripto ad primarium paulo 

 ante hujus finem redeunt et, quamquam saepius vasorum distor- 

 sione paene evanescunt, tamen nunquam in iis speciebus de quibus 

 agimus revera desunt. A quibus nervis secundariis, si nervatio 

 uberior fit, singuli tertiarii extrinsecus oriuntur, qui ad secun- 

 darios eodem modo se habent quo hi ad primarium, ceterum in 

 foliis robustis nervuli nonnulli teneriores nascuntur, qui vel illos 

 transverse inter se jungunt vel in parenchyma egrediuntur (v. 

 fig. 4. 31.). 



Parenchyma foliorum e paucis (tribus vel quatuor) stratis 

 cellularum chlorophyllosarum constat, in facie dorsali foliis laxius 

 Callitricb. 



conjunctarum meatusque latiores relinquentium, in facie superiore 

 telam compactiorem formantiura ibique interdum (in foliis cras- 

 sioribus) in formam illam cylindrico-prismaticam , quae in per- 

 multis plantis in illo cellularum strato occurrit, extensarum. Epi- 

 dermidis qua folia teguntur cellulaecuticula tenui obductae, in 

 folio latiore brevioreque parietibus valde flexuosis, in longiore et 

 angustiore parietibus minus crispatis separantur, ceterum, ut etiam 

 cellulae parenchymals, formam suam illi folii totius accommo- 

 dant. Stomata nee superiori nee inferiori foliorum, vel sub aqua 

 vel ad aerem evolutorum, faciei unquam desunt, sed in foliis ab 

 initio submersis specierum amphibiarum saepius parca, in foliis 

 superficie superiore aerem attingentibus vel omnino in aere evo- 

 lutis in hac superficie numerosiora quam in dorsali, in foliis spe- 

 cierum terrestrium utrinque fere aeque numerosa reperiuntur. 

 Pilis praeterea stellatis instructa est epidermis. Cellulae basi- 

 lari simplici (raro duplici) insidet discus e cellulis compluribus 

 formatus, ex unius cellulae divisione prodeuntibus, radiatim 

 dispositis; quae cellulae in speciebus terrestribus, in quibus pili 

 ipsi rariores sunt, numero minores , plerumque quaternae (fig. 32), 

 in speciebus amphibiis, majore pilorum copia gaudentibus, pro 

 more numerosiores, saepissime octonae (fig. 5), et ultra, usque ad 

 duplicem numerum, observantur. Axillas foliorum pili ab his di- 

 versi squamiformes tenent numero semper modico, attamen haud 

 exacte definito; in his cellula basilaris cellulas complures (4—8) 

 oblongas cuneiformes flabelluli instar positas, membranis Kali 

 caustico vehementer turgescentibus, sustinet. 



De kadicibus. 



Radices omnes Callitricharum tenellae filiformes, simplices, 

 summo apice pileorhiza, illis aliarum plantarum simili, tectae, infra 

 apicem pilis tenuimembranaceis pellucidis, ex epidennide pro- 

 deuntibus, basi in ampullam dilatatis, materia quadam viscida 

 perlitis, mox evanescentibus ideoque in adultioribus radicis par- 

 tibus deficientibus instructae sunt. Radicis primariae initio in 

 longitudinem illam caulis juvenilis pluries superantem, diametro 

 transverso vix augescente, adolescentis , mox simul cum vetustio- 

 ribus caulis partibus pereuntis officia suscipiuntur radicibus ad- 

 venticiis numerosis, quarum primae e confiniis axeos et radicis 

 primariae; posteriores e nodis caulinis prorumpunt. Radicum ha- 

 rum adventiciarum, e stratis intimis, cellulis vasalibus proximis 

 telae cambiiformis orientium, strata externa ejus, vaginam tute- 

 larem, corticem perfringentium dispositio omnino legitima est: 

 primae cum foliis a nodo procreatis decussatae eadem fere qua 

 ilia altitudine gignuntur; sequentes, si plures nascuntur, paulo 

 inferius simulque. directione inter illam foliorum et primae ra- 

 dicis intermediam, quarta denique etiam paulo inferius et ad 

 perpendiculum primae; unde nodi plures radices producentis sec- 

 tiones transversae diversa altitudine factae figuras diversas mire 

 regulares praebent. Structura radicis illi internodiorum caulis 

 similis; vasa tamen tardius et demum in parte jam adulta for- 

 mantur, quo fit, ut efformata conserventur, nee interitu vasorum 

 primordialium canalis axilis in corpore fibrovasali efficiatur, sed 

 axis hujus vasis nonnullis (3 — 5) teneatur. Tela cambiiformis 

 vasis circumfusa vagina tutelari, haec ceteris corticis stratis cin- 

 gitur, quae partes eadem, qua in caule, cellularum forma ac 

 dispositione regulari insignes sunt; meatus tamen aerifcri tantum- 

 modo amplitudinis in tota corticis peripheria aequaliter modicae 

 formantur. Epidermis denique radicis illi caulis similis, cellulis 

 tamen diametro radiali angustioribus, tangentiali latioribus, ideo- 

 que in sectione transversa minus numerosis, parietibus horizon- 

 talibus sibi invicem superpositis ab ea nonnihil differt. 



